Honda Accord

Honda Accord on Hondan vuodesta 1976 alkaen valmistama ylemmän keskiluokan henkilöautomalli. Alun perin malli esiteltiin Honda Civiciä suurempana hatchbackina. Vuodesta 1977 alkaen Honda Accord on ollut sedan, mutta myös farmariversioita on valmistettu. Honda Accordista on ollut tarjolla merkittävästi toisistaan poikkeavat mallisarjat Euroopan, Amerikan ja Aasian markkinoille. Euroopassa Accordin myynti lopetettiin vuonna 2015. Honda Accord on ollut usein myyntitilastojen kärkisijoilla erityisesti Yhdysvalloissa. Sitä on myyty siellä vuoteen 2020 mennessä 14 miljoonaa kappaletta, joista 11 miljoonaa on myös valmistettu maassa. Honda Accordin ensimmäinen mallisukupolvi sijoittuu tuotantovuosiin 1976–1981, toinen 1982–1985, kolmas 1986–1989, neljäs 1990–1993, viides 1994–1997, kuudes 1998–2002, seitsemäs 2003–2008, kahdeksas 2009–2012, yhdeksäs 2013–2017, kymmenes 2018–2022 ja yhdestoista vuodesta 2023 alkaen. Nämä tiedot koskevat Yhdysvaltoja, muualla etenkin myöhempien sukupolvien jaottelu voi olla erilainen. ==Toinen sukupolvi (1982–1985)== Toisen sukupolven Accordeista maahantuoja Veho toi aluksi Suomeen vain kahta 12-venttiilisellä 1,8 litran nelosmoottorilla varustettuja ylemmän pään malleja, joista kalliimmassa EXR-mallissa oli vakiovarusteena lukkiutumattomat jarrut. Helsingin Sanomien koeajossa uutta Accordia pidettiin ensimmäistä sukupolvea urheilullisempana, ja sen todettiin olevan sisämitoiltaan merkittävästi ahtaampi kuin saman lehden vähän aiemmin koeajama samankokoinen Toyota Camry. Mukavuudesta Accordia kuitenkin kehuttiin. ==Kolmas sukupolvi (1985–)== Kolmannen sukupolven Honda Accord oli Helsingin Sanomien mukaan täysin uusi auto, akseliväliltään peräti 15 cm ja kokonaispituudeltaan 12 cm pidempi, entistä pidempi, kolme senttimetriä leveämpi ja pari senttimetriä matalampi. Ohjaustehostus ja alusta vaikuttivat entistä paremmilta. Perusmallin esittelyä seuraavana vuonna tuli markkinoille urheilullinen kolmeovinen Aerodeck-farmarimalli, eräänlainen shooting brake. ==Viides sukupolvi (1994–1997)== Viidennestä sukupolvesta eli vuodesta 1993 alkaen Accordin eurooppalaista mallia alettiin valmistaa Englannin Swindonissa, ja autosta suunniteltiin omat versiot myös Yhdysvaltojen ja Japanin markkinoille. Suomeen tuotiin aluksi euromallin varusteluversioita 2.0iS ja 2.0iLS. Vuonna 1996 Accordin ilmettä uudistettiin pyöreämmäksi ja uutta Honda Civiciä muistuttavaksi. Ääneneristystä ja tärinää vaimennettiin, mutta rengasmelusta ei päästy kunnolla eroon. ==Kuvia== Tiedosto:1980-1981 Honda Accord sedan, front left.jpg|Ensimmäinen sukupolvi Tiedosto:1983Accord.jpg|Toinen sukupolvi Tiedosto:1986-1989 Honda Accord sedan -- 03-16-2012.JPG|Kolmas sukupolvi Tiedosto:1991 Honda Accord (CB7) EXi sedan (2015-07-16) 01.jpg|Neljäs sukupolvi Tiedosto:1993-1995 Honda Accord EXi sedan (2011-06-15).jpg|Viides sukupolvi Tiedosto:Honda Accord 1995.jpg|Viides sukupolvi (Eurooppa) Tiedosto:1997-2001 Honda Accord V6 sedan (2011-04-02) 01.jpg|Kuudes sukupolvi (Australia) Tiedosto:2006 Honda Accord (MY07) VTi sedan (2015-07-09).jpg|Seitsemäs sukupolvi (Pohjois-Amerikka) Tiedosto:2005-2008 Honda Accord Euro Luxury sedan (2011-11-17).jpg|Seitsemäs sukupolvi (Eurooppa ja Japani) Tiedosto:Honda Accord EX.jpg|Kahdeksas sukupolvi (Pohjois-Amerikka ja Kiina) Tiedosto:2008 Honda Accord Euro sedan (2015-06-15) 01 (cropped).jpg|Kahdeksas sukupolvi (Eurooppa ja Japani) Tiedosto:2016 Honda Accord (MY16) VTi sedan (2017-03-25).jpg|Yhdeksäs sukupolvi Tiedosto:2018 Honda Accord 12.17.17.jpg|Kymmenes sukupolvi == Lähteet == == Aiheesta muualla == Accord Luokka:D-segmentin autot Luokka:Seulonnan keskeiset artikkelit Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot